A kurzus kódja: FL-350.04	
A kurzus megnevezése: Test és lélek az újplatónikus filozófiában	
A kurzus előadója: Bene László adj.	
A kurzus helye és ideje: I/211 hétfő 14-15.30	

A kurzus előfeltétele(i):	
A jegyszerzés módja(i): referátum + zárthelyi dolgozat	
Követelmények: részvétel az órákon, egy résztéma kidolgozása az ajánlott irodalom valamelyik tételének (cikk vagy könyvfejezet) felhasználásával, az anyag átfogó elsajátítása	

A kurzus leírása, tematikája:
A szemináriumon elsősorban Plótinosz lélekelméletével fogunk foglalkozni. Plótinosz felfogásában a lélek természete kettős: egyfelől a testtől független, külön szubsztancia, mely az értelemmel felfogható világhoz tartozik, és képes eljutni a Szellemhez illetve az Egyhez, másfelől – legalábbis részben – az anyagi világban fejti ki tevékenységét. Ez a koncepció két igen különböző formában jelenik meg Plótinosz írásaiban. Gyakran megtaláljuk nála a lélek anyagi világba kerülésének és visszatérésének narratíváját, mely az etikai és a vallási implikációkkal bír. A mítikus elbeszélések mellett azonban Plótinosz filozófiailag is világos formában artikulálja elgondolását, éleselméjű érveket dolgozva ki a sztoikus és az arisztoteliánus lélekfelfogással szemben. Plótinosz saját filozófiáját pusztán Platón téziseinek világosabb kifejtése gyanánt értelmezi. Lélekfilozófiai tanítása azonban valójában sok tekintetben újszerű, példának okáért nála találjuk meg az „én” fogalmának vagy a lélek tudattalan működéseinek első rendszeres tárgyalását.

Az órákon a IV. Enneasz értekezéseit fogjuk elemezni, majd megvizsgáljuk, milyen kérdésekben szállnak vitába Plótinosz lélekfilozófiai tanításaival Iamblikhosztól kezdve a későbbi platonikusok.	

A kurzushoz tartozó kötelező irodalom:

Plótinosz, Az Egyről, a szellemről és a lélekről, Bp. 1986

R. Wallis, Az újplatonizmus, Osiris 2002	

A kurzushoz tartozó ajánlott irodalom:
Iamblichus, De anima, tr. J. Finamore, J. Dillon, Philosophia Antiqua 92, Brill 2002
The Philosophy of the Commentators. A Sourcebook. Vol. 1. Psychology, ed. R. Sorabji, Duckworth 2004

D.J. O’Meara, Plotinus. An Introduction to the Enneads, OUP 1993
D.J. O’Meara,’Plotinus on How Soul Acts on Body’, in: id. (ed.): Platonic Investigations, Washington, D.C. 1985, 247-262
H. Jonas, 'The Soul in Gnosticism and Plotinus', in: Le Néoplatonisme, eds. P.Hadot – P.M. Schul, Paris 1971, 45-53
H. Blumenthal, Plotinus’Psychology. The Doctrines of the Embodied Soul, The Hague 1971
H. Blumenthal, Aristotle and Neoplatonism in Late Antiquity. Interpretations of the De anima, Ithaca, N.Y.1996
C. Steel, The Changing Self. A Study on the Soul in Later Neoplatonism: Iamblichus, Damascius and Priscianus, Brussel 1978